Diari Oficial de la Generalitat Valenciana


Sumari del DOGV 6528, del 25-05-2011 (2011/5096)

Notificació de la sentència dictada en el judici ordinari número 763/2009.
--------------------------------------------------------------------------

### Dades del document

Número de DOGV
:   6528

Data del DOGV
:   25-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5096


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el judici ordinari número 763/2009. [2011/5096]  
Judici ordinari 000763/2009  
De: Bancaixa.  
Procurador: Joaquín Villaescusa Soler.  
Contra: Rafael Torregrosa Cascant.  
Procurador/a: -  
En el present procediment de judici ordinari, seguit a instàncies de Bancaixa contra Rafael Torregrosa Cascant, s'ha dictat la sentència que, literalment, és com segueix:  
«Sentència número 000014/2011  
Ángel Ilario Pérez, magistrat titular de Primera Instància número 2 de Gandia, ha dictat, en nom del rei, la següent sentència.  
Gandia, 20 de gener de 2011  
En el procés ordinari número 763/2009, promogut per Caixa d'Estalvis de València, Castelló i Alacant (Bancaixa), defesa per l'advocat Francisco Javier Pla Mas i representada pel procurador Joaquín Manuel Villaescusa Soler, contra Rafael Torregrosa Cascant, en rebel·lia processal. L'objecte del procés és una reclamació dinerària com a conseqüència d'un contracte de préstec.  
  
Antecedents de fet  
Primer. La part demandant sol·licita que es condemne la demandada a pagar 5.145,89 euros, més els interessos i les costes processals. Al·lega que va signar amb el demandat un contracte de prèstec i que ell ha deixat de pagar les quotes, de manera que té un deute per l'import que declara.  
Segon. La persona demandada no ha estat localitzada i, finalment, ha estat citada a termini per edictes. Per tant, no ha comparegut ni contestat a la demanda i ha sigut declarada en la situació de rebel·lia processal.  
Tercer. Hui s'ha celebrat l'audiència prèvia. Tan sols s'ha demanat prova de documents, que ha estat admesa. Tot seguit, l'assumpte ha quedat vist per a sentència.  
Fets provats  
Únic. Es considera provat que el dia 12 de juny de 2008 Rafael Torregrosa Cascant va concertar un prèstec amb Caixa d'Estalvis de València, Castelló i Alacant (Bancaixa). Es va pactar un interès nominal del 9,65% i moratori del 15,65%. El prestatari va deixar de pagar les quotes del prèstec i la prestamista va declarar vençuda l'operació el dia 4 de juny de 2009, quan l'operació presentava aquest saldo a favor de l'entitat bancària: 4.941,50 euros de principal, 175,93 euros d'interessos ordinaris, i 28,46 euros d'interessos de demora.  
  
Fonaments de dret  
Primer. El fet de l'apartat anterior queda provat per la documentació presentada per la part demandant. Segons l'article 217 de la Llei d'Enjudiciament Civil, corresponia a la part demandada demostrar el pagament, cosa que no ha fet.  
Segon. Com a conseqüència dels fets provats, el demandat haurà de ser condemnat a pagar el total del deute liquidat per la part demandant.  
  
Tercer. De conformitat amb el que es va pactar en el contracte, el demandat està en mora des de la liquidació de l'operació, i haurà de pagar interessos, sobre el principal, al tipus de demora pactat. Els interessos ordinaris generaran, en aplicació de l'article 1109 del Codi Civil, l'interès legal des del dia de la presentació de la demanda.  
Quart. Hi ha estimació total de la demanda i, per tant, en aplicació de l'article 394 de la Llei d'Enjudiciament Civil, la part demandada haurà de pagar les costes d'aquest procés.  
Decisió  
Per les raons exposades, i en l'exercici de la potestat que m'atribueix la Constitució Espanyola, he decidit:  
1. Condemnar Rafael Torregrosa Cascant a pagar 5.145,89 euros a Caixa d'Estalvis de València, Castelló i Alacant (Bancaixa).  
2. Condemnar Rafael Torregrosa Cascant a pagar a Caixa d'Estalvis de València, Castelló i Alacant (Bancaixa) interessos, al tipus del 15,65% anual, sobre 4.941,50 euros, des del 4 de juny de 2009.  
3. Condemnar Rafael Torregrosa Cascant a pagar a Caixa d'Estalvis de València, Castelló i Alacant (Bancaixa) interessos, al tipus legal dels diners, sobre 175,93 euros, des del 26 de juny de 2009.  
4. Condemnar Rafael Torregrosa Cascant a pagar les costes processals.  
Així ho decidisc, pronuncie i signe.  
Mode d'impugnació: s'ha de fer saber a les parts que poden interposar un recurs d'apel·lació i que per a això hauran de presentar un escrit, en aquest Jutjat, dins dels cinc dies següents als de la notificació. En l'escrit hauran de citar aquesta sentència i expressar la voluntat d'apel·lar-hi i els pronunciaments que impugnen. Hauran també d'acreditar haver consignat en el compte del Jutjat un dipòsit de 50 euros, de conformitat amb la disposició addicional 15a de la Llei Orgànica del Poder Judicial».  
I atés que el demandat esmentat, Rafael Torregrosa Cascant, està en parador desconegut, expedisc aquest edicte a fi que valga de notificació de forma deguda.  
  
Gandia, 1 d'abril de 2011.- La secretària judicial: Silvia Lacueva Subirats.